Inimesed astuvad ellu ja lähevad tagasi surma.  Elu väravaid on kolmteist. Niisama palju on ka surma väravaid.  Arvuliselt niisama palju teid kaudu liigub elu kiirelt surma poole. Mispärast?  Sellepärast, et inimesed püüavad elada vaid meeltega tunnetatavat elu.  On öeldud - et inimene, kes tunneb elu saladust, võib rännata maailmast läbi, ilma et tal  tarvitseks end varustada ninasarviku või tiigri vastu. Ta võib minna lahingumöllu mõõka kartmata.  Ninasarvik ei leia temas paika, kuhu lüüa oma sarve.  Tiiger ei leia kohta, kuhu lüüa oma küüsi.  Mõõk ei leia keha, kuhu tungida.  Mispärast?  Sellepärast, et kes on mõistnud elu saladuse - on võitnud surma.